google/wiki40b huggingface dataset:
הספרייה המרכזית של הונג קונג

קטלוג אינטרנטי פתוח לציבור

הספרייה מאפשרת לציבור לחפש באמצעות קטלוג מקוון על פריט הן מהאוסף בסינית והן מהאוסף באנגלית שברשותה, דרך שימוש במגוון אפשרויות חיפוש כגון מחבר, נושא, שם ועוד. לא ניתן לצמצם את החיפוש לפי סוג הפריט.
בקטלוג מוצג האם הפריט המבוקש נמצא בספרייה, מושאל או שמור. במידה והפריט מושאל, יופיע התאריך בו הוא אמור לחזור אל מדפי הספרייה. דרך הקטלוג ניתן לבצע חידוש והארכת השאלה ואף בקשת שמירה של פריט. כמו כן ניתן לראות סטטיסטיקות של השאלות המשתמש, ולקבל הודעות לדואר האלקטרוני במידה ויש איחור בהשאלה.

קומות

בספרייה ישנן 11 קומות, כאשר לכל אחת מהן תפקיד מסוים
אוניקו וילהלם ואן וסנאר

חייו

פרק זה לוקה בחסר. אנא תרמו לוויקיפדיה והשלימו אותו.  
ואן וסנאייר נולד בדלדן למשפחה עשירה, שופעת באנשי צבא חשובים ודיפלומטים. בשנת 1723 הוא החל ללמוד משפטים בליידן. הוא נשא לאישה את דודוניאה לוסיה ואן גוסלינגה, ונולדו להם שלושה ילדים.

שאלת זהות המחבר

לא מעט מסתורין ריחף עד לאחרונה מעל ליצירתו החשובה ביותר "6 קונצ'רטי ארמוניצ'י", שהלחין בשנים 1725–1740.
וסנאר נמנע מלפרסמה בשמו בשל היותו אציל (אם כי יש האומרים שסירובו נבע מפקפוקיו שלו ליכולתו הקומפוזיטורית]), והיא יוחסה לכנר האיטלקי קארלו ריצ'וטי. בשלב מאוחר יותר העלה המלחין הפולני פרנצ'ישק לסל את האפשרות שפרגולזי הלחין את היצירה מאחר שסגנון הקונצ'רטי איטלקי מאוד.
את החידה פתר לבסוף המוזיקולוג ההולנדי אלברט דונינג בשנת 1979. הוא מצא את הפרטיטורה המקורית של היצירה בארכיון טירת טוויקל (מקום הולדתו של הרוזן). בהקדמה לפרטיטורה זו, שאותה כתב וסנאר עצמו, הסביר מדוע סירב לפרסם את היצירה בשמו.

סגנון היצירה

לקונצ'רטי ארבעה חלקים המושתתים על יסודות האופנה האיטלקית (הרומאית) האופייניים לתקופה. ואולם ניתן להבחין באצילות הצפון־אירופאית שניחנת באיזון, בהתפתחויות ההרמוניות הלא-צפויות, בחשיבה הקונטרפונקטית המורכבת וברגעי השיא המדהימים בקסמם.
פיליפ ברת'רטון

ביוגרפיה

ברת'רטון נולד פרסטון שבלנקשייר. הוא למד אנגלית ודרמה באוניברסיטת מנצ'סטר, שם החליט להיות שחקן. בנובמבר 1988 הופיע ברת'רטון בסדרה "רמפול" בפרק "The Barrow Boy" בתפקיד הוגו שילינגפורד. עוד ב-1988 שיחק באופרת הסבון "קורוניישן סטריט" בתפקיד "רוד". ב-1991 גילם בסדרה את רוברט וסטון, וב-2004 הופיע בסדרה בתפקיד איאן דאבנפורט.

קריירה

ברת'רטון הופיע בסדרה "חדר מיון" בתפקיד אנדרו באוור, בסדרה "נשות הכדורגלנים" גילם את סטפן האוזר, ובסדרה "סדר חדש שיחק בתפקיד דאג סטנדאיבן. עוד הופיע בפרק "פרשת גשר תור" בסדרה "ספר הפרשיות של שרלוק הולמס" מ-1990 בתפקיד מר ג'ויס קאמינגס QC. בעונה הראשונה של הסדרה "Murder in Suburbia" גילם את פיליפ ויטמור. הוא שיחק בפרק "Last Seen Wearing" של הסדרה "המפקח מורס" בתפקיד המורה לצרפתית דייוויד אקום. בסדרה "דרקולה הצעיר" שיחק ברת'רטון בעונה החמישית והאחרונה בתפקיד רוקוולייר. ב-1987 השתתף ברת'רטון בפרק "At Bertram's Hotel" בסדרה "מיס מארפל" בתפקיד מפקח בילוש קמפבל.
בתיאטרון שיחק ברת'רטון בהפקה של המחזה "פיגמליון" בתיאטרון קלויד קמרי (Clwyd Theatr Cymru) במולד שבפלינטשייר.
ב-2013 הופיע ברת'רטון בסרט "The Fifth Estate" בתפקיד ביל קלר.

חיים אישיים

ב-1988 התחתן ברת'רטון עם שרי ביינס.
היינריך הארבעה עשר, דוכס בוואריה

ביוגרפיה

היינריך נולד ב-29 בספטמבר 1305, לשטפן הראשון, דוכס בוואריה וליוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג.
בשנת 1310 מת אביו שטפן הראשון, דוכס בוואריה, והיינריך ואחיו אוטו הרביעי, דוכס בוואריה ירשו את נחלותיו, ומכיוון שהיו קטינים שימש דודנם לודוויג הרביעי, קיסר האימפריה הרומית הקדושה כעוצר עד לבגרותם. היינריך תמך בלודוויג נגד פרידריך הראשון, דוכס אוסטריה, ומשום כך כשלודוויג חשב להתפטר בשנת 1333 היה היינריך מועמד להחליפו.
בנוסף הסתכסך היינריך עם אחיו אוטו הרביעי, דוכס בוואריה ועם דודנו היינריך החמישה עשר, דוכס בוואריה על חלוקת הנחלות, ובעקבות כך אף הדרדרו יחסיו של היינריך ששיתף פעולה עם חותנו יוהאן, מלך בוהמיה, עם לודוויג הרביעי.
בשנת 1338 התפייס היינריך עם לודוויג הרביעי, וב-1 בספטמבר 1339 מת היינריך מצרעת, ובנו יוהאן הראשון, דוכס בוואריה עלה במקומו לשלטון.
קטופה מצויה

מאפיינים

אורכה של הקטופה המצויה כ-55 סנטימטרים. במראה החיצוני שלה בולטות ה"אוזניים" הארוכות. גופה מכוסה בנוצות (למעט החלק התחתון של הרגליים), שעליהם פסים חומים-שחורים עדינים. נוצות החלקים העליונים הן חומות-אדומות, ונוצות החלקים התחתונים - חומות-צהבהבות. על אצבעות רגליה מצויים קשקשים עם בליטות חדות, המסייעים לה לתפוס טרף חלקלק כמו דגים. עיני הקטופה צהובות. ההבדלים בין הזוויגים אינם משמעותיים. הקטופה מטילה ביצה אחת או שתיים, לרוב בקניהן של עופות אחרים או בבקיעי סלעים. הדגירה היא בת 38 ימים, והצאצאים מסוגלים לעוף בגיל שבעה שבועות.
בישראל קיננו פרטים בודדים בלבד. בשנת 1863 צד הנרי בייקר טריסטראם (חוקר טבע שפעל בארץ) קטופה בנחל כזיב. מאז לא נראו יותר קטופות במערב הגליל. עוד חמש קטופות ניצודו בשנים 1879 - 1913 בצפון-מערב הכנרת. שני פרטים נוספים ניצודו באזור בשנים 1946 ו-1950, הקטופה האחרונה שתועדה בישראל נצפתה וצולמה ב-1975 באזור חמת-גדר. בשנות השבעים נמצאו צנפות שהכילו בעיקר שרידי דגים וסרטנים, בדרום הגולן, אך סקר בשנים 1983 - 1984 לא גילה אף קטופה מצויה או שרידים לפעילותה - ונראה שנעלמה מהאזור.
בעבר סווגה הקטופה המצויה בסוג קטופה (Ketupa), אולם מחקרים הנסמכים על ניתוחים מולקולריים משייכים את הקטופה המצויה לסוג אוח (Bubo).
סחלב הקוף הערפדי

הסוג ואזורי גידול

דרקולה הוא סוג סחלב אפיפטי - צמח אוויר, זוהי צורת חיים המתקיימת בעיקר ביערות גשם טרופיים כאשר צמח גדל על צמח אחר או על חפץ כלשהו (כמו גזע עתיק למשל). הייחודיות בסוגי הצמחים האפיפטים היא שהם לא מקיימים שום צורת יחסים טפילית עם הצמח האחר אלא רק משתמשים בו לאחיזה. 
בסוג הסחלב דרקולה ישנם כ-120 סוגים הגדלים בעיקר במרכז ובדרום אמריקה. כמעט כולם צומחים ביערות גשם טרופיים, נשענים על צמחים אחרים המעניקים להם מצע ואינם עולים הרבה מעל הקרקע.
כל הצמחים מסוג סחלב דרקולה אינם גבוהים ובעלי גבעולים קצרים ועלי כותרת רחבים. 
קנה השורש קצר וסוגים מסוימים של הפרחים בעלי משטח מחוספס בעלי הכותרת. הדבר המייחד את המין פני קוף ערפדי מסוגי דרקולה אחרים הוא צורתו ועלי הכותרת שלו- הם יכולים להופיע בצבעים שונים ומגוונים אך כולם שומרים על הצורה המורכבת משלושה פלחים המחוברים ביניהם בזווית כלפי חוץ ובנקודת מפגשם ניתן לראות פרצוף קוף.

פריחה ותנאי גידול

הפריחה לא תלויה בעונות פריחה ובזמני השנה, ובתנאים נכונים הפרח יכול לפרוח בכל זמני השנה.

טמפרטורה

סחלב פני הקוף לא אוהב חום ומיוחס למין צמחים המעדיפים אקלים קריר ולח. לצמיחה בקיץ הפרח אמור לקבל טמפרטורה שלא גבוהה מ-5°C ובחורף הטמפרטורה לא יכולה לרדת מ-12°C. אחד התנאים החשובים בגידול הסחלב הערפדי הוא שינוי תנודות הטמפרטורה במהלך היממה- מקובל לחשוב שהטמפרטורה בלילה תהיה תמיד נמוכה ב-4°C מהטמפרטורה במהלך היום.

תאורה

סחלבי הדרקולה צומחים בתחתית יערות הגשם. לכן התאורה אמורה להיות בהירה אך לא חמה ומפוזרת, כלומר אסור בשום פנים ואופן לתת לפרחי הדרקולה להיות חשופים לאור שמש ישיר, חלונות מערביים ודרום מערביים יתאימו בצורה הטובה ביותר.

לחות

במקומות הצמיחה הטבעיים של הפרח הוא חווה כמעט כל יום גשמים קצרים, ערפילים שהופכים לטיפות מים על עלי הכותרת שלהם. בתנאי גידול ביתיים חשוב לספק לפרחים לחות גבוהה, ועם זאת לזכור כי יש לאוורר את המקום לעיתים תכופות משום שמקום סגור ולח הוא מקום מושלם לגדילת בקטריות ופטריות הפוגעות בצמח.
Pies Descalzos, Sueños Blancos

רקע וכתיבה

השיר נכתב והופק על ידי שאקירה ולואיס פרננדו אוצ'ואה. לשיר יצאה גרסה בפורטוגזית הנקראת "Pés Descalços". בנוסף, בוצע השיר במהלך המחצית השנייה של סיבוב ההופעות הרביעי שלה, "Oral Fixation Tour".
עם השיר הופיעה שאקירה בפסטיבל של ויניה דל מאר, בשנת 1997.

וידאו קליפ

הווידאו קליפ צולם על ידי גוסטבו גרסון שצילם לזמרת קליפים רבים אחרים. בקליפ ניתן לראות אנשים רבים כשלפניהם חבושות מסיכות מבעיתות. בין לבין יש סצנות שניתן לראות כפות רגליים שבוקעות מתוך האדמה, וקומץ של אנשים אשר מנגנים בגיטרות מסביב למתרחש. על פי שאקירה הקליפ נועד לייצג את מעמדה של החברה באותה תקופה. לבסוף, ניתן לראות שאקירה כשהיא תלויה על עמוד שמתנוסס למרומים.  
הקליפ הועלה לערוץ ה-Vevo של שאקירה באמצע שנת 2012, כ-16 שנה לאחר תאריך יציאתו המקורי. נכון לאוקטובר 2019, מונה הצפיות שלו עולה על למעלה מ-23 מיליון צפיות.
דוכסות

דוכסות היא טריטוריה, פייף או שטח פאודלי הנמצאים תחת שליטתו של דוכס או דוכסית. כמה מהדוכסיות ההיסטוריות של אירופה היו עצמאיות, בעוד אחרות (בעיקר בצרפת ובריטניה) היו מחוזות הכפופים לממלכה.
באופן מסורתי, דוכסות גדולה כגון הדוכסות הגדולה של לוקסמבורג, הייתה עצמאית וריבונית. דוכסויות כאלה היו שכיחות באזורים דוברי הגרמנית, ובאימפריה הרומית הקדושה. בצרפת דוכסויות כאלה היו קיימות בתקופת ימי הביניים, ואף כיום מחזיקה מלכת אנגליה אליזבת השנייה בתואר צרפתי מימי הביניים: דוכסית נורמנדי, זאת בזכות איי התעלה, האדמה היחידה הקשורה בדוכסות זאת. הדוכסיות הצרפתיות החשובות ביותר היו דוכסויות נורמנדי, בורגונדיה, ברטאן ואקיטן.
באנגליה של תקופת ימי הביניים מחוזות לנקסטר וקורנוול היו דוכסויות וראשיהן צברו כוח רב בממלכה. דוכסות לנקסטר יוסדה בשנת 1351 אך התמזגה לתוך ממלכת אנגליה בשנת 1399 כאשר הנרי בולינגברוק, דוכס לנקשייר, עלה על כס המלוכה ומלך כהנרי הרביעי. דוכסות קורנוול יוסדה בשנת 1337 כאשר דוכס קורנוול תמיד היה יורש העצר האנגלי.
בתקופה המודרנית דוכסיות טריטוריאליות הפכו לנדירות, ורוב הדוכסויות שהוענקו ב-200 השנים האחרונות היו סמליות כמעט לגמרי. כיום לא קיימות דוכסויות עצמאיות בעולם, אולם לוקסמבורג היא דוכסות גדולה עצמאית.
מירה

ביוגרפיה

מירה הייתה נסיכת ראג'פוטית שנולדה בשנת 1498 ב-קודקי, רג'סטאן. היא הייתה בתו היחידה של ראטאן סינג, בנו הצעיר של ראו דודא שליטה של מרט, ואחיו של השליט ראו יודה מייסדה של ג'ודפור. ראטאן סינג השתייך לחמולת רדור, והוא נפל בקרב עם הקיסר המוגולי באבור בינואר 1528.
אמה של מירה, ויר קומארי, מתה במהלך לידה כאשר מירה הייתה בסביבות שמונה. מירה אז נשלחה לסבא שלה, ראו דודא ואחיו הגדול של האב, ראו ויקראם דו במרט, שם היא חונכה. לאחר כ -7 שנים, הצטרפה אלה חברת הילדות שלה מטולה, שנשארה עם מירה עד סיף ימיה. 
מירה נישאה בשנת 1516 להוי ראג, יורש העצר של מיוור. בעלה נפטר בשנת 1521, כנראה מתוצאה של פצעי קרב, ולאחר מכן היא הייתה קורבן של רדיפה ותככים בידי של גיסה כשהוא עלה לשלטון, וגם על ידי יורשיו, ויקראם סינג. הסיבה לכך הייתה שמירה מרדה במוסכמות ושעיסוקיה הדתיים לא התאימו לנידרש מנסיכה ראג'פוטית או לאלמנה. היא בילתה את מיטב ימיה בבית מקדש פרטי שלה המוקדש לקרישנה, נפגשה עם קדושים ועולי רגל מכל רחבי הודו, והלחינה שירי מסירות לקרישנה. לאחר מספר ניסיונות על חייה, מירה עזבה את מיוור וחזרה למרט. אך גם שם גילתה שהתנהגותה הבלטי שגרתית לא התקבלה. היא יצאה לסדרה של עליות לרגל בצפון הודו, וסופו של דבר התיישבה בדוורקה.
בשנת 1546 עודיי סינג, יורשו של ויקראם סינג, שלח משלחת של ברהמינים להביא אותה בחזרה למיוור. היא ביקשה רשות לבלות את הלילה בבית המקדש של קרישנה ולמחרת בבוקר התברר שנעלמה. על פי האמונה הרווחת, דרך נס מירה התמזגה עם דמותו של קרישנה.

שירה

מירה באי השתייך למסורת איתנה של משוררי בהקטי בהודו של ימי הביניים, שהביעו את אהבתם אל האלוהים דרך האנלוגיות של אהבת כגון יחסים של אמא של אדם לילד שלה, חבר לחבר, או אישה לאהובה. הפופולריות והקסם העצום של מילותיה נובע בשימושה בדמויי יום יומיים, ובמתיקות של רגשות שניתנות להבינה בקלות על ידי בני עמה.

בתרבות פופולרית

המלחין ג'ון הרביסון עיבד מוזיקלית את התרגומים של בליי לשירי מירה באנגלית. כמו כן ישנו סרט תיעודי בשם "כמה דברים שאני יודע עליה" על ידי אנג'אלי פנג'אבי. שני סרטים ידועים של החיים שלה נעשו בהודו, מירה (1945), סרט בשפה הטמילית ומירה 1979) סרטו של גולזר בשפה ההינדית . גם הופקה סדרת טלוויזיה, מירה (2009–2010) שהייתה מבוססת על החיים שלה.
מפרץ דוכס יורק

מפרץ דוכס יורק (באנגלית: Duke of York Bay) הוא מפרץ היוצא ממפרץ פוקס שבאזור קיקיקטאלוק בנונאווט שבקנדה. המפרץ ממוקם מדרום מזרח לאי סאות'האמפטון, דרומית לאי וייט, כאשר ממערב למפרץ נמצא מצר קומר וממזרח לו נמצא מצר פלקון.

היסטוריה

שמו של המפרץ ניתן לו על ידי סר ויליאם אדוארד פרי ב-17 באוגוסט 1821 בזמן מסעו השני בו ניסה לגלות את המעבר הצפון מערבי. המפרץ נקרא על שמו של הנסיך פרדריק, דוכס יורק בנו השני של ג'ורג' השלישי ואחיו של ג'ורג' הרביעי, מאחר שהמפרץ נצפה לראשונה יום קודם לכן, ב-16 באוגוסט, בו חל יום הולדתו של הדוכס.
תגובה טובה ביותר

בתורת המשחקים, תגובה טובה ביותר היא אסטרטגיה (תכסיס) אשר מובילה לתועלת הטובה ביותר עבור שחקן, בהינתן האסטרטגיות של השחקנים האחרים. תגובה טובה ביותר היא רעיון מרכזי בתורתו של ג'ון פורבס נאש העוסקת בשיווי משקל נאש.

הגדרה פורמלית

משחק בן n שחקנים יסומן  כאשר  היא קבוצת האסטרטגיות של השחקן ה-, ו- היא פונקציה  שמתאימה לכל בחירת אסטרטגיות של כל השחקנים את התועלת (נקרא גם תשלום, או רווח) שמפיק שחקן ה- ממנה.
נסמן את צירוף האסטרטגיות של כל השחקנים באות  (ללא סימון שחקן):  . נהוג לכתוב את צירוף האסטרטגיות מנקודת מבטו של שחקן  כך:  . כלומר, האסטרטגיה של שחקן ה-  וכל האסטרטגיות של שאר השחקנים.
אסטרטגיה  היא תגובה טובה ביותר ל -  אם לכל אסטרטגיה אחרת  של שחקן ה-  מתקיים: .

דינמיקה של תגובה טובה ביותר

דינמיקה של תגובה טובה ביותר היא תיאור של משחק סדרתי, בו כל שחקן משחק בתורו את התגובה הטובה ביותר בהתאם למצב המשחק הנוכחי. במשחק כזה כל שחקן עושה את הצעד הטוב ביותר עבורו בסיבוב הנוכחי, ללא התחשבות בעתיד המשחק. לכן, דינמיקה של תגובה טובה ביותר לא תמיד תוביל למצב של שיווי משקל טהור, אפילו אם הוא קיים. במשחקי פוטנציאל דינמיקה של תגובה טובה ביותר אכן תוביל לשיווי משקל נאש טהור.

אסטרטגיות מעורבות

אסטרטגיה מעורבת היא תגובה טובה ביותר  כל אחת מהאסטרטגיות בתומך שלה (כלומר, האסטרטגיות שהסתברותן גדולה מ-0) היא תגובה טובה ביותר.
זאת משום שאם קיימת בתומך אסטרטגיה טהורה  שאיננה תגובה טובה ביותר, נוכל ליצור אסטרטגיה מעורבת חדשה, שבה ההסתברות לקבלת  היא 0, ולכל שאר האסטרטגיות בתומך נוסיף את חלקה הפורפורציונלי של . כך נקבל אסטרטגיה מעורבת שתועלתה גדולה יותר מזו המקורית.
Web Gallery of Art

Web Gallery of Art בעברית גלריית האמנות של WWW, ובקיצור WGA, הוא אתר הכולל אוסף וירטואלי של יצירות אמנות אירופאיות בעיקר מהתקופות הגותית, הרנסאנס והבארוק. האוסף פתוח לשימוש חופשי לשימושים חינוכיים ואישיים.
האוסף כולל העתקים של כ-35000 יצירות, של כ-4000 אמנים, המלוות במידע על היצירות והאמנים.
ניתן לרכוש פוסטרים של היצירות שבאוסף.
האתר הוקם כיוזמה פרטית של שני מדענים הונגרים: הפיזיקאי ד"ר אמיל קרן ואיש מדעי המחשב ד"ר דניאל מרקס.
היינריך הראשון, דוכס בוואריה

ביוגרפיה

היינריך נולד בשנת 919, להיינריך הראשון, מלך גרמניה ולמתילדה מרינגלהיים, בתו של דיטריך מווסטפליה.
בשנת 936 מת אביו היינריך הראשון, מלך גרמניה, ואחיו אוטו הראשון עלה לשלטון במקומו. בשנת 938 סירב אברהרד, דוכס בוואריה, להישבע אמונים לאוטו, ובתגובה אוטו הדיח אותו לטובת דודו ברטולד. לאחר מכן פרץ מרד של אברהרד, דוכס פרנקוניה ביחד עם חלק מאצילי סקסוניה, בדרישה להדיח את אוטו עצמו לטובת אחיו למחצה, טאנקמר. אוטו הצליח לתפוס ולהרוג את טאנקמר, אולם היינריך נפל בשבי המורדים, ובהיותו בשבי חבר אל המורדים, וטען לזכותו לכתר. המרד נמשך עוד שנה, כאשר גם גילברט, דוכס לורן הפר את שבועת האמונים שלו לאוטו והעביר את נאמנותו ללואי הרביעי, מלך צרפת, ואילו היינריך קשר להדיחו בעזרת הארכיבישוף של מיינץ.
בשנת 939, ניצח אוטו בקרב אנדרנך, את דוכסי פרנקוניה ולורן. שני הדוכסים נהרגו, היינריך נמלט לצרפת, והמרד דוכא באופן סופי. לאחר מכן השלים היינריך עם אוטו, ואוטו מינה אותו כדוכס לורן. היינריך לא הצליח להתבסס בלורן ובשנת 940 חזר לסקסוניה. בשנה הזו ולאחריה, היינריך יחד עם אצילי סקסוניה המזרחית תכננו התנקשות באוטו במהלך חגיגות חג הפסחא בקוודלינבורג, אולם הקשר נחשף והיינריך נעצר.
עם השנים השתפרו היחסים בין האחים, ולאחר מותו של ברטולד, דוכס בוואריה בשנת 948, נתן אוטו בהנחיית אמו מתילדה מרינגלהיים את דוכסות בוואריה להיינריך. על אף קשיים והתנגדויות שהיו לו מצד אצילים מקומיים, הרחיב היינריך את שטחי הדוכסות במלחמות עם ההונגרים. בשנת 951 התלווה היינריך לאוטו במסעו לאיטליה נגד ברנגר השני, מלך איטליה, ואף שידך לו את אדלייד מבורגונדי, כאשר הביא לו אותה לפאביה. בתמורה לסיועו העניק לו אוטו בדיאט הקיסרי באוגסבורג בשנת 952, את מרקיזות ורונה יחד עם הערים פריולי, אקוויליה ואיסטריה. בשנים 953–954 סייע היינריך לאוטו,  בדיכוי המרד של בנו ליאודולף, דוכס שוואביה וחתנו קונרד, דוכס לורן.
בשנת 955 זכה אחיו אוטו בניצחון מוחץ על המדיארים בקרב לכפלד, ואילו היינריך חלה ומת ב-1 בנובמבר אותה שנה, ובנו היינריך השני, דוכס בוואריה עלה לשלטון במקומו.
ישעיהו בן-פורת

ישעיהו (שייקה) בן פורת (13 בפברואר 1927 - 10 בנובמבר 2007) היה עיתונאי ישראלי.

ביוגרפיה

בן פורת נולד בשנת 1927 בווינה בירת אוסטריה בשם אוטו ויינר. לאחר ה"אנשלוס" הוברח על ידי הוריו לצרפת. שרד את השואה ועלה לארץ ישראל בשנת 1945. היה חניך במוסדות עליית הנוער ולאחר מכן חבר קיבוץ. בראשית שנות החמישים שימש כשליח הסוכנות היהודית בפריז. למד באוניברסיטה העברית בירושלים ובאוניברסיטת הסורבון בפריז.
ערך כתב עת ספרותי בשם "מבואות" ולאחר מכן, החל משנת 1955, שימש ככתב העיתון "ידיעות אחרונות" בפריז, שם פעל גם בשירות "המוסד". שב ארצה בסוף שנות החמישים והיה לכתב בכיר ופרשן פוליטי ב"ידיעות אחרונות".
בן פורת ערך סדרת ראיונות עם אישים בכירים. ראיונותיו עם נחום גולדמן, ישראל גלילי, יעקב מרידור, יעקב שמשון שפירא, מאיר עמית, יעקב חזן, ברונו קרייסקי ושמחה ארליך התפרסמו בספרו "שיחות" שיצא לאור בשנת 1981.
הוא שימש ככתב בישראל של תחנת הרדיו "אירופה 1" והשבועון הצרפתי "פארי מאץ'", הגיש פינות ותוכניות בענייני תרבות ברדיו, בקול ישראל ובגלי צה"ל, והיה מראשוני מגישי תוכנית ראיונות ברדיו ובטלוויזיה הישראלית. בסוף שנות התשעים יצאה לאור סדרת ספריו, ובכל אחד מהם שיחה של בן פורת עם אישיות אחרת, ובהם יוסי שריד, יוסי ביילין, דן מרידור ואחמד טיבי. פרסם (ביחד עם אחרים) ספרים נוספים בנושאים צבאיים-מדיניים.
ישעיהו בן פורת היה אחד מקבוצת עיתונאים (שכללה מלבדו את אורי דן, יהונתן גפן, איתן הבר, חזי כרמל, אלי לנדאו ואלי תבור) שפרסמו בשנת 1973 את הספר "המחדל", שהיה הספר הראשון שנתפרסם מיד לאחר מלחמת יום הכיפורים ובו ביקורת על מחדליה ותיאור עז משדות הקרב, על החללים, הנפגעים ואובדן הציוד שהיו בהם. הספר עורר בזמנו הד רב בדעת הקהל.
בן פורת היה האורח האחרון בסדרת תוכניותיו של עמוס אטינגר "חיים שכאלה", ששודרה בשנת 2000.
פוקילותרמיות

פּוֹיקִילוֹתֶרְמִיוּת היא התכונה המאפיינת אורגניזמים, שטמפרטורת גופם עוקבת באופן פסיבי אחר טמפרטורת הסביבה שלהם.
מקור המילה פויקילותרמי מיוונית: פויקילוס (ποικίλος) - ססגוני, תרמוס (θερμός) - חום, כאמור אורגניזם בעל טמפרטורת גוף משתנה. פויקילותרמיות היא אחת הקטגוריות מתוך שלוש אשר בשפת היום יום מגדירות בעלי "דם קר", על אף שדמם של האורגניזמים ההטרותרמיים אינו תמיד קר. למשל בראטרורם מצא כי טמפרטורת הגוף של איגואנת המדבר נעה בין 18 מעלות בזמן שנת החורף עד לשיא של 46.4 מעלות בזמן פעילות בשעות החמות, לפני שהיא נאלצת לתפוס מחסה מהשמש ולקרר עצמה. יצורים אקטותרמיים הם יצורים פויקילותרמיים שמווסתים את טמפרטורת גופם בעזרת אדפטציות התנהגותיות, כמו חשיפה לשמש (או צל), מים או אוויר; או פיזיולוגיות, כמו רעד - הפעלת שרירים או "התחרדנות" בשמש (פועל זה נגזר מהתנהגות החרדון ש"משתזף" בשמש לצורך העלאת חום גופו).
כמעט כל בעלי החיים פרט ליונקים ולעופות הם פוקילותרמיים. התכונה ההופכית לתכונת הפוקילותרמית היא ההומיאותרמיות - שמירה על טמפרטורת גוף קבועה.
מקל גשם

מקל גשם הוא כלי נגינה בצורת צינור חלול וארוך העשוי בדרך כלל מעץ ואשר לתוך חללו מזדקרים קוצים, קיסמים או חומרים דומים שננעצו דרך גוף העץ. הצינור מלא בחלוקי נחל קטנטנים או שעועית יבשה. כאשר הופכים את המקל זזים העצמים הקטנים, פוגעים בקוצים לאורכו ומשמיעים קול המזכיר גשם.
מומינאמא

מאפיינים

מומינאמא מתגוררת בעמק המומינים יחד עם בעלה (מומינאבא) ובנה (מומינטרול). מומינאמא היא רגועה, מתחשבת ומאורגנת, ולא מניחה לאיש להרגיזה. היא שומרת על בית המומינים כמקום בטוח וחם למשפחה ולמבקרים  ומכניסת אורחים יוצאת מן הכלל.
מומינאמא מחנכת את משפחתה בשקט כה רב, עד כי הם בקושי מרגישים שהם מושגחים על ידי מישהו. היא פועלת כדי שכולם יהיו מאושרים. היא מכבדת את האינדיבידואליות של כל פרט, אך תתערב אם מישהו יעשה דבר מה לא בסדר. היא לא מוטרדת מטעויות שאנשים עושים, כי מאמינה שהלמידה מניסיון היא בעלת הערך הרב ביותר.
מומינאמא מסוגלת לרקוח תרופות פלא מספר שהורישה לה אמה, מומינסבתא. היא אם נאמנה והבשלנית הטובה ביותר בעמק.
מומינאמא תמיד מוכנה לעזור ולנחם את בני המשפחה ואת כל מכריה. תושבי עמק המומינים בוטחים בה, כי היא לעולם לא מגלה את סודותיהם של אחרים.
מומינאמא נוהגת לבקש לדעת את מועד יום ההולדת של כל תושבי עמק המומינים. כל יצור צעיר בסביבה מגיע למומינאמא ביום הולדתו כדי לבחור דבר מתיקה.
הודות למומינאמא, כל יום בבית המומינים עובר בצורה שוטפת. היא מוצאת פתרונות אפילו לדילמות הקשות ביותר, ותמיד מסוגלת לראות את חצי הכוס המלאה. כשמומינאבא ישבור בטעות צלחת, מומינאמא תאמר: "מזל שהיא נשברה, היא הייתה כה מכוערת." 
כשמומינאמא חפצה ברגע לעצמה היא יוצאת לאסוף צדפות ולהכין סירות מקליפת גזע עץ. מדי פעם היא יוצאת מהבית לפרק זמן קצר ועוברת הרפתקאות מעניינות. בצעירותה הייתה הרפתקנית כמו בנה ובעלה.
מומינאמא לובשת חלוק מפוספס ותמיד נושאת עמה תיק-יד. כשהיא מאבדת את תיקה חייה מתהפכים, כי בתוך התיק נמצאים כל מיני דברים חשובים למקרי חרום - כמו חוטי ברזל, סודה לשתייה וממתקים. כשהיא מוצאת את התיק, היא מארגנת מסיבה ענקית עם נאומים וזיקוקים.

מקור השם

שמה של מומינאמא בגרסה השוודית המקורית הנו "Muminmamman". פירוש המילה "mamman" בשוודית הוא "אמא של". מומינאמא היא אמא של מומין.
רננה פרס

מחקר

תחומי המחקר של פרס מתמקדים בנושאים רחבים בתחום השיווק: מותגים,  שיווק פה-לאוזן, דיפוזיה ופיתוח של מוצרים חדשניים (דיפוזיית החידושים), רשתות חברתיות, שימוש בשיטות ניתוח מתקדמות לצמיחה של שווקים למוצרים טכנולוגיים, Seeding ואסטרטגיות חדירה לשווקים, שיווק B2B ו-CRM.
מחקריה של פרס על מותגים ופה-לאוזן באים להכיר ולפענח את עושרה של התופעה. במחקריה היא משווה בין ערוצי פה-לאוזן שונים תוך קישור למאפייני המותג דרך קטגורית המותג, מוצר ותכונות. פרס מנתחת גם פה-לאוזן מקוון (בלוגים, פורומים, מיקרו בלוגים כגון Twitter, רשתות חברתיות מקוונות ועוד) וגם פה- לאוזן לא מקוון (בין-אישי, שיחות טלפון ועוד). 
תחום מחקריה בפיזיקה מתמקד ברשתות עצביות מורכבות. 
פרס פרסמה את מחקריה בכתבי עת מובילים כמו Journal of Marketing, Journal of Marketing Research, International Journal of Research in Marketing, Marketing Letters ו- The Economic Quarterly.
אייל שילוח

לימודים

אייל שילוח החל את לימודי הכינור אצל פרופ' אילונה פהר והמשיכם אצל פרופ' חיים טאוב, בעבר הכנר הראשי הראשי של התזמורת הפילהרמונית הישראלית.
בהיותו בן 13 נבחר לנגן בקונצרט הפתיחה החגיגי של המרכז למוזיקה ירושלים יחד עם הכנר העולמי אייזק שטרן. שנה לאחר מכן זכה במקום הראשון בתחרות לסולנים צעירים מטעם רשות השידור.
במשך כל תקופת לימודיו זכה במלגות מטעם קרן התרבות אמריקה-ישראל.
עם סיום לימודיו הוזמן על ידי אייזק שטרן להמשיך את לימודיו בארצות הברית שם השתלם אצל פרופ' מייקל טרי - חבר רביעיית גוארנרי.

פעילות ככנר

הופיע כסולן עם התזמורת הפילהרמונית הישראלית, התזמורת הסימפונית של לונדון, התזמורת הסימפונית ירושלים, התזמורת הקאמרית הישראלית והתזמורת הסימפונית הישראלית ראשון לציון.
השתתף בפסטיבל מרלבורו בארצות הברית.
בעבר שימש בתור כנר ראשי של התזמורת הסימפונית תל אביב.
כיום, מופיע כסולן עם תזמורות ברחבי אירופה וברסיטלים, משתתף בפסטיבלים למוזיקה קאמרית בישראל וברחבי העולם ומשתף פעולה עם נגנים מהשורה הראשונה בעולם.
מאז שנת 2002 חבר ברביעיית הפסנתר הבינלאומית "מאהלר",] ובשלישיית "ארטיס", עמן הוא מופיע בישראל ובאירופה.
כמו כן הוא מופיע עם אומנים מהשורה הראשונה בישראל ובעולם.

פעילות ניהול מוזיקלי

אייל שילוח הוא המנהל האמנותי של פרויקטים בגליל העליון, ביניהם פסטיבל הכליזמרים הבינלאומי בצפת, כיתות האמן הבינלאומיות בצפת, ופרויקט " צפת עיר מנגנת".

חיים אישיים

אייל נשוי לאורית שילוח (זמרת אופרה, מנצחת מקהלות ומורה לפיתוח קול) ולהם שני ילדים, מתגורר ברמת גן.
מצת חלמיש

מצת חלמיש (באנגלית: flintlock) הוא מנגנון להצתת התחמיש ברובים או אקדחים נטעני לוע. השימוש בו נפוץ מאז המצאתו בתחילת המאה ה-17 ועד החלפתו במנגנוני הצתה מתקדמים יותר במחצית המאה ה-19. מצת החלמיש השפיע רבות על הטכנולוגיה הצבאית ומבנה הצבאות באירופה, בעיקר בתקופה בה הותקן ברובי המוסקט. הוא החליף את מצת הפתיל (matchlock).
מצת החלמיש היה בנוי מזרוע ברזל שאחזה בחתיכת אבן צור וניתנה לדריכה אחורנית. בבסיס הזרוע נמצא אגן קטן ובו מקום לאבק שריפה, שכוסה במכסה ברזל קטן בצורת האות 'L'. קדח קטן קישר בין אגן ההצתה לחלקו האחורי של הקנה, לשם נתחבו התחמיש ואחריו הכדור. לחיצה על ההדק שחררה את זרוע המצת, אבן הצור הכתה על משטח הברזל ויצרה ניצוץ שהצית את אבק השריפה באגן. הלהבה התפשטה דרך קדח הקישור והציתה את התחמיש שבקנה.
המסכה (סדרת אנימציה)

תקציר העלילה

עלילת הסדרה מתמקדת בסטנלי איפקיס, פקיד בנק זוטר מרובע ונברוטי אשר חי לבדו בעיר אדג' סיטי יחד עם כלבו מיילו. איפקיס הוא רומנטיקן טוב לב וחלש אופי שנותן לכולם לתמרן אותו.
חייו של איפקיס משתנים אחרי שהוא מוצא מסכה עתיקה ומסתורית. כאשר איפקיס לובש את המסכה, היא נותנת לו כוחות על-טבעיים והופכת אותו לגיבור-על ירוק בן אלמוות ובלתי שפוי. כמו כן, המסכה משחררת אותו מהעכבות שלו והוא הופך להיות רומנטיקן חסר תקנה, בעל עודף ביטחון עצמי שלא נותן לאנשים לדרוך עליו. לאורך הסדרה איפקיס משתמש במסכה על מנת להילחם בפושעי העיר.